recursal/SuperWikiNEXT-32B huggingface dataset:
לוגו האתרלוגו האתר
**שוונג** (באנגלית: **Shvoong**) הוא אתר אינטרנט פופולרי שמפרסם תקצירים וביקורות במגוון נושאים, ב-34 שפות שונות ומתפרסם ב-160 מדינות. התוכן באתר חופשי, והמשתמשים מקבלים תמורה כספית בעבור תרומת התוכן. אתר שוונג מחלק 10% מרווחיו החודשיים עם קהילת הכותבים שלו, כעמלות המבוססות על הפופולריות של התוכן.

האתר כולל תכנים קצרים בלבד-תקצירים וביקורות במגוון נושאים, ביניהם: עסקים, מדע, מדעי הרוח, חדשות, אמנויות, ביקורות מוצרים, בידור ותיירות. השימוש באתר ובתכניו הוא חינם, והמשתמשים יכולים לקרוא וגם להוסיף תכנים משלהם, עם אפשרות להרוויח עמלות.

רוב התכנים המפורסמים בשוונג נוצרו על ידי משתמשי האתר, אבל חלק מן התכנים בשוונג מסופקים על ידי גופים אקדמיים שונים וספקי תוכן מרחבי העולם. כל תוכן (תקציר או ביקורת) מוצג לצד קישורים רלוונטיים וציטוט מקורות המאמר.

רמת התכנים של שוונג הייתה מושא לביקורת, מכיוון שאין צוות עורכי ומבקרי תכנים, וכל תהליך הבקרה, הדירוג וסינון התכנים, נעשה על ידי קהילת המשתמשים עצמה. מערכת שוונג מתוכנתת להציג ולהדגיש תכנים איכותיים שקיבלו ביקורות ודירוג גבוה, בעוד שתכנים פחות איכותיים מקבלים חשיפה מועטת יותר ולבסוף נמחקים. באופן זה תכנים איכותיים הופכים לפופולריים יותר ועשויים להרוויח יותר עמלות.

בעלי חברת שוונג הם אבי שקד, מבעלי חברת 888 אחזקות ומי שבעבר רץ לכנסת כמועמד במפלגת העבודה, ואבנר אברהמי, עיתונאי ב"הארץ". מנכ"ל החברה ואחד ממקימיה הוא אייל ריבלין.

קישורים חיצוניים
----------------

* 

* אתר האינטרנט הרשמי של שוונג (בשפות מרובות)
* איתמר שאלתיאל, אתרי המאמרים הישראליים נערכים לקרב מול נול, באתר כלכליסט, 12 באוגוסט 2008
* נועה פרג, ‏ויקיפדיה, מאחורייך: היזמים של שוונג מנסים להתברג בצמרת העולמית, באתר גלובס, 22 בספטמבר 2008
* עופר לוי, ‏ההימור החדש של אבי שקד: אתר לתקצירים, באתר גלובס, 7 באוגוסט 2005
* ביקורת על אתר שוונג - באתר Associated Content
* כתבה וביקורת על אתר שוונג - באתר עיתון American Chronicle
**קורל חזן** (נולדה ב-17 בינואר 1999) היא כדורגלנית ישראלית המשחקת בעמדת החלוץ במועדון הספרדי טנריפה. זאת התחנה השנייה של חזן באירופה, אחרי ספליט איתה זכתה באליפות קרואטיה ושיחקה במדיה בליגת האלופות. חזן משחקת כרגע בקבוצה השנייה של המועדון מהליגה השלישית בספרד ובנוסף היא משתייכת לנבחרת הנשים של ישראל.

קריירת מועדנים
--------------

חזן החלה את הקריירה בבנות קיסריה. לאחר מכן שיחקה גם במכבי חדרה, באקדמיית הנוער, בהפועל הפועל רעננה, ברמת השרון ובמכבי עמק חפר.

קריירה בינלאומית
----------------

חזן משתייכת לנבחרת ישראל, והופיעה בנבחרת במהלך מחזור המוקדמות של גביע העולם לנשים של פיפ"א 2023 .

קישורים חיצוניים
----------------

ויקישיתוף מדיה וקבצים בנושא **קורל חזן** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Soccerdonna (בגרמנית)
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  ליאור ברטל, ‏קורל חזן, הנציגה הישראלית בליגה הספרדית: "קשה להתרכז בכדורגל, מקבלת תמיכה מהשחקניות והצוות", באתר דבר העובדים בארץ ישראל, 2 בנובמבר 2023
2. ↑  "Women World Cup Qualifiers Europe 2021/2022 » Teams (Israel)". *WorldFootball.net*. נבדק ב-29 באוגוסט 2019. `{{cite web}}`:  (עזרה)
**תזמורת המוזיאון של פרנקפורט** (בגרמנית: Frankfurter Museumsorchester) היא תזמורת הבית של בית האופרה העירוני של פרנקפורט על המיין בגרמניה. שמה המיוחד במינו לקוח מן הסדרה "קונצרטים במוזיאון", שעמותת המוזיאון של פרנקפורט מארגנת מאז 1808. המנהל המוזיקלי והמנצח הראשי של התזמורת הוא סבסטיאן וייגל.

עם היסטוריה המקיפה למעלה מ-200 שנים, תזמורת המוזיאון של פרנקפורט היא מן ההרכבים הסימפוניים הוותיקים ביותר בגרמניה. היא נוסדה בסוף המאה ה-18 כתזמורת של האופרה העירונית של פרנקפורט. נוסף לנגינה בבית האופרה, התזמורת מקיימת סדרה של 10 קונצרטים למנויים מדי עונה (כל קונצרט מנוגן פעמיים, בימי א' בשעה 11 לפני הצהריים ובימי ב' בשעה 8:00 בערב) בבית האופרה הישן של פרנקפורט, המשמש עכשיו כאולם קונצרטים.

מראשית ימיה, משכה התזמורת מנצחים ונגנים מן השורה הראשונה. המלחין-כנר הגרמני הנודע לואי שפור היה המנצח הראשי השני (1817-1819) של תזמורת המוזיאון; בין ממשיכיו בתפקיד היו מאורות גדולים כמו קלמנס קראוס, ויליאם שטיינברג, פרנץ קונוויטשני, גאורג שולטי, כריסטוף פון דוהנאני ומיכאל גילן.

ביצועי הבכורה של הפואמות הסימפוניות רחבות הממדים של ריכרד שטראוס, "חיי גיבור" ו"כה אמר זרתוסטרא", היו של תזמורת המוזיאון של פרנקפורט.

סולני צמרת רבים הופיעו עם התזמורת, החל ביוהנס ברהמס וקלרה שומאן במאה ה-19. בין 1915 ל-1923 כיהן המלחין והויולן פאול הינדמית כנגן ראשי של תזמורת המוזיאון. רפרטואר התזמורת כולל את כל היצירות האופראיות והסימפוניות החשובות מתקופת הבארוק עד ימינו.

בעונות 2005-06 ו-2006-07 נבחרה תזמורת המוזיאון לאחת משלוש תזמורות האופרה הראשונות במעלה בגרמניה לדעת מגזיני האופרה הגרמניים החשובים. בעונת 2007-08 בחר כתב העת הגרמני Die deutsche Bühne באופרה של פרנקפורט כבית האופרה הטוב ביותר בגרמניה.

מנהלים מוזיקליים ומנצחים ראשיים
-------------------------------

* לואי שפור: 1817 - 1819
* קרל גור: 1821 - 1848
* פרנץ מסר: 1848 - 1860
* קרל מילר: 1860 - 1891
* פליקס אוטו דסוף: 1880 - 1882
* לודוויג רוטנברג: 1893 - 1924
* קלמנס קראוס: 1924 - 1929
* ויליאם שטיינברג: 1929 - 1933
* ברטיל וטצלסברגר - 1933 - 1934
* קרל מריה זיסלר: 1935 - 1936
* גיאורג ללודוויג יוכום: 1937 - 1938
* פרנץ קונוויטשני: 1938 - 1944
* ברונו וונדנהוף: 1945 - 1951
* גאורג שולטי: 1952 - 1961
* לוברו פון מאטאצ'יץ': 1961 - 1968
* תאודור בלומפילד: 1966 - 1968
* כריסטוף פון דוהנאני: 1968 1- 1977
* מיכאל גילן: 1977 - 1987
* גרי ברתיני: 1987 - 1991
* הנס דרוואנץ: 1991 - 1992
* סילביאן קמברלינג: 1992 - 1997
* קלאוס פטר זייבל: 1997 - 1999
* פאולו קריניאני: 1999 - 2008
* סבסטיאן וייגל (אנ'): 2008 - ממשיך

ספרים
-----

* Paul Bartholomäi: *Das Frankfurter Museums-Orchester – zwei Jahrhunderte Musik für Frankfurt*, Edition Peters, Frankfurt am Main 2002, ISBN 3876262240 (in German)

קישורים חיצוניים
----------------

* תזמורת המוזיאון של פרנקפורט, באתר MusicBrainz (באנגלית)
* תזמורת המוזיאון של פרנקפורט, באתר Discogs (באנגלית)
* דף הבית של האופרה העירונית של פרנקפורט על מיין (גרמניה):
* עמותת המוזיאון של פרנקפורט:
* האופרה הישנה של פרנקפורט (גרמניה):

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007572967205171
* BnF: cb13946074z (data)
* GND: 3000108-0
* ISNI: 0000 0001 0729 4978
* LCCN: n83160843
* MusicBrainz: 5e051e2e-a170-413b-88e8-36f819e44c0d
* SUDOC: 080023878
* VIAF: 435144783046765467239
* WorldCat: viaf-435144783046765467239

 |
פירוש נוסף ערך זה עוסק בכדורגלן עבר סקוטי. אם התכוונתם לרופא וביוכימאי סקוטי, ראו ג'ון מקלאוד.

**ג'ון מרדוך "ג'וני" מקלאוד** (אנגלית: **John Murdoch "Johnny" MacLeod**; נולד ב-23 בנובמבר 1938) הוא כדורגלן עבר סקוטי.

קריירה
------

מקלאוד נולד באדינבורו, והחל את הקריירה במועדון המקומי היברניאן, שם השתתף ב-85 משחקים בין 1957 ל-1961 וזכה למוניטין כקיצוני ימני מוכשר. ב-1961 הוא נטל חלק בארבעה משחקים של נבחרת סקוטלנד. המשחק הראשון היה בהפסד 3 - 9 לנבחרת אנגליה, והאחרון היה בהפסד 0 - 4 לנבחרת צ'כוסלובקיה במסגרת מוקדמות מונדיאל 1962.

ביולי 1961 הוא הוחתם בארסנל תמורת 40,000 לירות שטרלינג, וערך את הופעת הבכורה שלו במשחק מול ברנלי באוגוסט. הוא שיחק בהרכב של ארסנל באופן קבוע במשך שלוש העונות הבאות, ובכל עונה השתתף בממוצע ביותר מ-30 משחקים. בסך הכל הוא השתתף ב-112 משחקים במדי ארסנל, והבקיע בהם 27 שערים, למרות שהמאמן בילי רייט דגל במערך משחק שבו יש רק שחקן אחד בעמדת הקיצוני. הישגי ארסנל בליגה באותה תקופה היו בינוניים, אך המועדון זכה להופיע לראשונה בטורניר של אופ"א, לאחר שהשתתף בעונת 1963/1964 של גביע ערי הירידים. מקלאוד הבקיע את אחד מהשערים בניצחון 7 - 1 על קופנהגן XI ב-25 בספטמבר 1963, שהיה גם המשחק הראשון בהיסטוריה של ארסנל בטורניר אירופי.

בספטמבר 1964 הוא הועבר לאסטון וילה תמורת 35,000 לירות שטרלינג, כיוון ששירותיו לא היו נחוצים יותר בעקבות יכולתו הטוב של ג'ורג' ארמסטרונג הצעיר. הוא שיחק בווילה פארק במשך ארבע עונות (123 משחקי ליגה), וב-1968 עבר לבלגיה והצטרף למכלן. ב-1971 הוא חזר למולדתו, הצטרף לריית' רוברס וסיים שם את הקריירה ב-1972. לאחר מכן עבד בקבוצת הנוער הסקוטית ניוטונגריינג' סטאר, אותה עזב ב-1975.

לאחר שעזב את תחום הכדורגל הוא עבד במשך מספר שנים בחברת ביטוח מברמינגהאם.

לקריאה נוספת
------------

* טוני מתיוס, WHO'S WHO OF ARSENAL (עמוד 186), מיינסטרים,‏ 2007 (ISBN 1-84596-232-X)

קישורים חיצוניים
----------------

* פרופיל, באתר FootballDatabase.eu
**ג'יימס "ג'ימי" בריין** (באנגלית: **James "Jimmy" Brain**;‏ 11 בספטמבר 1900–1971) היה כדורגלן אנגלי.

קריירה
------

בריין נולד בבריסטול, והחל את הקריירה באופן לא מוצלח בקארדיף סיטי הוולשית, לפני שהפך לשחקן הרכב קבוע במועדון הוולשי טון פנטרה. בריין עבר לשחק בארסנל ב-1923, ובשמונה שנותיו במדי התותחנים הוא הפך לאחר ממבקיעי השערים הטובים ביותר בהיסטוריה של המועדון. בעונתו הראשונה בארסנל הוא שיחק בקבוצת המילואים של המועדון, וכבש את שער הניצחון בהופעת הבכורה שלו נגד טוטנהאם הוטספר ב-25 באוקטובר 1924.

בריין היה חלוץ מצטיין לאורך כל הקריירה שלו, והיה המבקיע המצטיין של ארסנל במשך ארבע עונות רצופות (1924/1925–1928/1929), כולל 39 שערים בעונת 1925/1926, שבה הבקיע ארבע פעמים שלושער. שיא זה הוא שני רק ל-45 השערים של טד דרייק בעונת 1934/1935. בעונת 1926/1927 הוא הבקיע 34 שערים, מתוכם שתי רביעיות נגד שפילד ונסדיי וברנלי. המועדון הצליח להעפיל לגמר גביע ה-FA בעונת 1926/1927 בזכות שעריו של בריין, אך בגמר הפסיד לקארדיף סיטי כתוצאה מטעותו של השוער דן לואיס.

בריין לא שיחק היטב בעונת 1929/1930, והודח מההרכב הראשון לטובת שחקני ההתקפה ג'ק למברט, דייוויד ג'ק ודייב הולידיי, כאשר בסך הכל הוא משתתף בשישה משחקים באותה עונה. בריין החמיץ את ניצחון ארסנל על האדרספילד טאון בגמר גביע ה-FA, כיוון שהמאמן העדיף את למברט. אולם, בעונת 1930/1931 הוא שיחק ב-16 משחקים והבקיע ארבעה שערים, ובסיום העונה זכה המועדון באליפות הראשונה בתולדותיו. הופעתו האחרונה של בריין במדי ארסנל הייתה בניצחון 2 - 0 נגד שפילד ונסדיי ב-21 במרץ 1931.

לקראת סוף דרכו בארסנל הוא כבר היה מבוגר, ואת מקומו כמבקיע השערים המוביל תפסו למברט וג'ק. בספטמבר 1931 הוא עבר לטוטנהאם הוטספר תמורת 2,500 £, והיה לאחד השחקנים הבודדים שעברו באופן ישיר בין שני המועדונים היריבים. בעונותיו בארסנל הוא הבקיע 139 שערים ב-232 משחקים, מספר המציב אותו במקום החמישי בטבלת כובשי השערים של המועדון, והוא גם היה לשחקן הראשון בארסנל שמבקיע למעלה מ-100 שערים. למרות זאת בריין מעולם לא זומן לנבחרת אנגליה, למרות שזומן לאימוני הנבחרת.

בריין היה בשנות ה-30 לחייו כאשר הצטרף לטוטנהאם, והבקיע במדי המועדון 10 שערים ב-47 משחקים. ב-1934 הוא עזב את טוטנהאם, ובשלהי הקריירה שלו שיחק בסוונסי טאון ובבריסטול סיטי. לאחר פרישתו ממשחק פעיל הוא אימן את קינגס לין ואת צ'לטנהאם טאון מ-1939 עד 1948, ולאחר מכן פרש לחלוטין מכדורגל.

לקריאה נוספת
------------

* Harris, Jeff & Hogg, Tony (ed.) (1995). Arsenal Who's Who, Independent UK Sports. ISBN 1-899429-03-4

קישורים חיצוניים
----------------

* פרופיל, באתר Transfermarkt
בבאר שבע יש רק מכבי

סמל הקבוצה בעבר
סמל קבוצת הנשים
**מכבי באר שבע** היא קבוצת כדורגל ישראלית מהעיר באר שבע, המשחקת בליגה ג' דרום'. הקבוצה מארחת את משחקיה הביתיים במגרש רייסר. 

למועדון קיימת מחלקת נוער וכן קבוצת כדורגל נשים, מכבי באר שבע/לי, המשחקת בליגת העל לנשים.

היסטוריה
--------

המועדון הוקם בשנת 1950 ומעולם לא שיחק בליגה הראשונה. לקבוצה מספר אוהדים מועט ביותר בשל יריבתה העירונית הפועל באר שבע, אשר משחקת שנים רבות בליגות הבכירות ונאהדת על ידי רוב כמעט מוחלט מתושבי באר שבע.

בתחילת העשור הראשון של המאה ה-21 עלתה הקבוצה 3 ליגות תוך 4 שנים. היא עלתה מליגה ב' לליגה א' בשנת 2002, המשיכה לליגה הארצית בשנת 2004, וכעבור עונה אחת עלתה לליגה הלאומית. 

בעונת 2005/2006 שיחקה הקבוצה בליגה הלאומית וכעבור עונה אחת נשרה בחזרה לליגה הארצית.

עונת 2006/2007 הייתה עונה קשה ורעה במיוחד בשביל הקבוצה, כאשר ירדה לליגה א'. ירידתה הוכרזה רשמית כבר בסיום המחזור ה-27, כאשר הובסה בחוץ 3-0 על ידי סקציה נס ציונה, והפער בינה לבין המקום העשירי אשר מוביל להישארות בליגה עמד על 19 נקודות, כאשר 18 נשארו בקופה. בזאת הצטרפה קבוצת מכבי באר שבע לרשימה ארוכה של מועדוני כדורגל קטנים אשר פרחו ועלו ליגות רבות במספר שנים קטן ומיד לאחר מכן הידרדרו בחזרה לליגות הנמוכות.

בסיום עונת 2008/2009 הקבוצה עלתה לליגה הלאומית בעקבות שינוי מבנה הליגות, לאחר ניצחון 0-1 על הפועל קטמון ירושלים במחזור האחרון.

בסיום עונת 2011/2012 נשרה שוב לליגה א', לאחר שסיימה במקום ה-15 והלפני אחרון בליגה הלאומית.

בסיום עונת 2013/2014 הייתה אמורה הקבוצה לרדת לליגה ב', לאחר שנוצחה בפלייאוף על ידי הפועל הוד השרון, אך בעקבות פירוקה של קבוצת מכבי עירוני בת ים, נשארה מכבי באר שבע בליגה א'. 

בסיום עונת 2014/2015 ירדה לליגה ב', לאחר שסיימה במקום ה-15 והלפני האחרון, ולאחר 13 שנה בשלוש הליגות הראשונות.

בסיום עונת 2015/2016 שרדה הקבוצה בליגה ב'. במהלך עונה זאת הועברה הקבוצה לבעלות חדשה.

בתחילת עונת 2016/2017 יצאה הקבוצה לדרך חדשה תחת חזון של "יצירת בית לשחקנים מקומיים", כאשר סגל הקבוצה בוסס רק על שחקנים מהעיר באר שבע, הקבוצה סיימה את העונה במקום ה-6.

בסיום עונת 2017/2018, נשרה הקבוצה לליגה ג'. בעונת 2018/2019 ו 2019/2020 סיימה קבוצה במקום ה-3 וה-4 בליגה ג' דרום.

בסיום עונת 2020/2021 העפילה הקבוצה בחזרה לליגה ב' דרך משחקי המבחן כשניצחה במשחק המכריע בדרבי את מועדון ספורט באר שבע 0-3.

בעונת 2022/2023 נשרה בקבוצה לליגה ג' לאחר שסיימה את העונה במקום האחרון ביחד עם הפועל אשקלון.

קישורים חיצוניים
----------------

* מכבי באר שבע, ברשת החברתית פייסבוק
* מכבי באר שבע באתר ההתאחדות לכדורגל בישראל
פירוש נוסף ערך זה עוסק ברכיב אלקטרוני. אם התכוונתם לתופעת היעלמות הדבורים, ראו הפרעת התמוטטות המושבה.
CCD שפותח במיוחד לצילומי אולטרה סגול.
**CCD**, ראשי תיבות של **Charge Coupled Device**, (בעברית: **הַצַ"ם**, ראשי תיבות של **התקן צְמוּד-מִטְעָן**) הוא חיישן אלקטרואופטי שמכיל מעגל משולב ובו מערך ("מטריצה") של רכיבים בעלי קיבול, שהמטען הנצבר בהם ניתן להזרמה ולקריאה. 

השימוש הנפוץ ב-CCD הוא כגלאי במצלמות וידאו (אנלוגיות או דיגיטליות) או למצלמות סטילס דיגיטליות. ברכיבים אלה יש מערך של תאים פוטואלקטריים שכל אחד מהם ממיר את הספק האור המוקרן עליו לזרם חשמלי. פיקסלים שאליהם מגיע הספק גבוה פולטים זרם גבוה יותר מאחרים, כך ניתן להבחין בין אור לחושך וגם להבחין בין רמות אפור שונות, מספר הגוונים נקבע לפי ביצועי ה-CCD (רגישות התאים וכמות הרעש שנוצרת בהם) והאלקטרוניקה שקוראת אותו. איכות התמונה המתקבלת תלויה כמובן גם במספר הפיקסלים (הנע בין כמה מאות אלפים במצלמות באיכות נמוכה כמו ב-טלפונים סלולריים עד מעל ל -20 מיליון במצלמות מקצועיות).

מטריצת באייר
בצילום דיגיטלי מחליף ה-CCD את סרט הצילום הכימי. נתוני העוצמה של הפיקסלים השונים נשמרים בפורמט דיגיטלי. כדי לאפשר צילום בצבע יש להרכיב לפני הפיקסלים מסנני צבע מתאימים, בדרך כלל לאדום, לירוק ולכחול. ברוב המצלמות נמצאים על פני כל אלמנט (פיקסל) של ה-CCD מסננים אופטים זעירים, המאפשרים רק לאור בצבע המתאים להגיע לפני השטח של החיישן. צורת הסידור הנפוצה נקראת מטריצת באייר (אנ'), בשיטה זו אל מחצית מהפיקסלים מגיע רק אור ירוק, אל רבע אור אדום ואל הרבע הנותר מגיע אור כחול (הסיבה להפרשים היא שהעין האנושית רגישה יותר לאור הירוק, וכך מתקבלת רזולוציה גבוהה תוך שימור תחושת הצבע). במצלמות איכותיות במיוחד נמצאים שלושה רכיבי CCD שונים, שהאור המגיע מפוצל ביניהם בעזרת מנסרה או מראות דיכרואיות. המידע המגיע מכלל הפיקסלים מורכב באופן דיגיטלי לתמונה צבעונית יחידה. שיטה נוספת זכתה לכינוי FOVEON ובה נעשה שימוש בשלושה חיישני CCD זה מעל זה. החיישנים רגישים לצבע מסוים ושקופים לשאר הצבעים.

ראו גם
------

* צילום דיגיטלי
* האפקט הפוטואלקטרי
* אלקטרואופטיקה
* מתמר
* CMOS (אנ') ו- Rolling shutter

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **CCD** |
| ויקישיתוף תמונות ומדיה בוויקישיתוף: **CCD** |

* CCD, באתר אנציקלופדיה בריטניקה (באנגלית)

הערות שוליים
------------

1. ↑  הֶתְקֵן צְמוּד-מִטְעָן במילון מיקרואלקטרוניקה (תשמ"א), באתר האקדמיה ללשון העברית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284792505171
* LCCN: sh85022642

 |
**ישי וקסלר** (נולד ב-1952) הוא קצין צה"ל במילואים בדרגת אלוף-משנה שכיהן כמפקד עוצבת קלע דוד.

ביוגרפיה
--------

ישי נולד וגדל בקיבוץ משמר הנגב. את שירותו בצבא התחיל בשנת 1970 בחיל האוויר. בשנת 1971 שובץ בחיל השריון, סיים את מסלול ההכשרה למפקדי טנקים וקורס קציני שריון. במלחמת יום הכיפורים לחם כמפקד מחלקה בגדוד הטנקים 198. בהמשך שימש בשורת תפקידי מטה ופיקוד בחיל השריון ובהם מפקד גדוד טנקים במלחמת לבנון הראשונה, פיקד על גדוד טנקי מג״ח 8576, שהיה גדוד המילואים של חטיבה 14 ובהמשך פיקד על גדוד טנקי מרכבה בחטיבה 211. לאחר סיום תפקידו הקים את ענף נשק מדויק במפח״ש, פיקד על מחלקת תכנון ותקציבים ולאחר מכן מונה למפקד חטיבה 217. בשנים 1990–1993 פיקד על עוצבת קלע דוד ולאחר מכן שימש כראש מחלקה במינהל למחקר, פיתוח אמצעי לחימה ותשתית טכנולוגית (מפא"ת). עם תום שירותו בצה״ל התמנה לראש מנהל תיכון מוקדם המפעל מל״ט בתעשייה האווירית. בשנת 2006 הקים את חברת PAM העוסקת בפיתוח טכנולוגיות צבאיות ואזרחיות מתקדמות.

לקריאה נוספת
------------

* ישי וקסלר, יהודה טל, **גדוד טנקים 198 במלחמת יום הכיפורים: סיפור מלחמה**, תל אביב: משרד הביטחון, 2002.

הערות שוליים
------------

1. ↑  איתי אשר, גבעת התמימות, באתר nrg‏, 3 באוקטובר 2003.
2. ↑  אבי וולף (עורך), חטיבה 130: 40 שנה של מורשת קרב 2014-1974, באתר "יד לשריון", 2014.

| מפקדי עוצבת קלע דוד  |
| --- |
| 

|  |
| --- |
| בני בית־אור • מוטי רוזן • ישי וקסלר • אביגדור קליין • עיבל גלעדי • גדעון טרן • צביקה פוגל • יורם אורון • עטר דגן • יוסי שר • רוני מרום • תמיר היזמי • שרון סספורטס • אופק רונן • ראובן גורשטיין • ששי עקה • חן אלמוג • תומר כהן • איתמר לסרי • רן אשכנזי |

 |
**בית מולכו** הידוע גם כ**"קפה רחביה"** הוא מבנה בשכונת רחביה בירושלים השוכן ברחוב רמב"ן 20, בפינת רחוב אבן גבירול 22.

היסטוריה
--------

בית מולכו נבנה במגרש שנחשב לאחד הטובים במגרשי השכונה, וזאת בשל מיקומו ברחוב ראשי ובסמוך למגרש הטניס השכונתי (כיום גן ציבורי), וסומן כ"מגרש מס' 1" במפות חברת הכשרת היישוב אשר הקימה את השכונה. השכונה כולה נרכשה בשלושה-ארבעה שלבים שונים, החל מראשית שנות ה-20, על ידי הסוחר ואיש העסקים יצחק יהודה כהן עבור המוסדות הלאומיים, ביחד עם שלושה מחבריו האמידים: חכמישווילי, שלוש וקארסו **כאנשי-קש**. לאחר פרסלציה הוגרלו החלקות בין הנרשמים לשכונה.

אבן הפינה של בית מולכו הונחה בשנת 29, במקום צריף עץ מבודד שהקים יצחק רפאל מולכו בתחילת העשור לאחסון סרטי ראינוע וקולנוע דליקים, בהם סחר כולל סרטי MGM, GAUMONT. עם הקמת המבנה בן הקומה האחת, התגוררו בו שמחה ויצחק רפאל מולכו ומשפחתם, בקומה הכוללת גם את משרדי החברה להפצת סרטים וגם את הנהלת שכונת רחביה - בהיות יצחק רפאל מולכו מוכתר השכונה לאורך תקופת המנדט הבריטי. כן שכנה בקומה זו ספרייתו הענפה, המצויה כיום בסמוך לבית, ביד בן-צבי. ב-1935 נבנתה קומה שנייה ששימשה מאז כמגורי משפחת מולכו, ספרייתה ומשרדיה. במשך השנים היה תלוי שלט מסחרי גדול, במרפסת הקומה השנייה מעל הכניסה לבית.

בחדרי הכביסה הקטנים מעל לקומה ב', התגורר הקונדיטור של "קפה רחביה", "העובד הזר" ההונגרי, פטר, שלימים היה בעליו של קפה פטר ברחוב כרמייה 4, במושבה הגרמנית, ליד קולנוע סמדר.

בשנות ה-30 של המאה ה-20 פעל בקומה הראשונה של המבנה **"קפה רחביה"** שהיה אחד מראשוני בתי הקפה המודרניים של ירושלים - ואתר מפגש חברתי עבור תושבי שכונות ירושלים שמחוץ לחומות - ותיקים ועולים. בבית הקפה, שנודע באיכות עוגותיו הוינאיות, נהגו להיפגש אנשי רוח ירושלמיים, אנשי תרבות וכן קציני צבא בריטיים ופקידי המנדט הבריטי, כמו גם פקידי הסוכנות היהודית. המקום נודע באירועי המוזיקה, נשפי הריקודים ובתזמורתו של יעקב (ג'ק) שמיר שנגנה בו. אלה עוררו לעיתים את חמתם של שכנים אדוקים מתנועת עזרא הסמוכה, משנערכו גם ביום השבת. מול הקפה נערכו הפגנות נגד חילול השבת. בית הקפה נסגר בשנות ה-50, וכן נבנתה קומה נוספת, במקום חדרי הכביסה, למגורי משפחת מולכו המתרחבת.

הבניין אכלס סופרמרקט בקומת הקרקע, ושתי דירות, אחת בכל קומה וכעת נבנה מחדש.

לקריאה נוספת
------------

* אמנון רמון, **"דוקטור מול דוקטור גר" שכונת רחביה בירושלים**, הוצאת יד בן צבי, ירושלים 2006
החוברות נוצרו לראשונה על ידי הקריקטוריסט והקומיקסאי האמריקאי קארל בארקס.
**הדוד קמצוץ** (באנגלית: **Uncle Scrooge**) היא סדרת קומיקס אמריקאית המתמקדת בדמותו של הדוד קמצוץ. הסדרה מופקת משנת 1952 ועד היום.

70 החוברות הראשונות בסדרה אוירו ונכתבו על ידי הקריקטוריסט והקומיקסאי האמריקאי קארל בארקס (אנ'), עלילת החוברת ה-71 בסדרה נכתבה על ידי בארקס אך אוירה על ידי המאייר טוני סטרובל. בשנת 1986 עברה הבעלות לחברת גלאדסטון שהחלה להוציא לאור חוברות חדשות בסדרה אשר אוירו על ידי אמנים אמריקאים כגון דון רוזה, ג'ון לוסטיג, פאט מקרגריל, דייב רוסון, מייקל גילברט, וויליאם ואן הורן ועל ידי אמנים אירופאים כגון דן ג'יפס, פרד מילטון, רומנו סקארפה.

דונלד דאק והאחיינים שלו משתתפים גם כן בסדרה בתור דמויות משנה. היריבים העיקריים של קמצוץ לאורך הסדרה הם חבורת הביגלים, מג'יקה דה ספל, ג'ון רוקרדאק ופלינטהארט גלומגולד.

היסטוריה
--------

הופעת הבכורה של קמצוץ הייתה בחוברת הקומיקס של דונלד דאק "Christmas on Bear Mountain" אשר יצאה לשווקים ביולי 1947 בו הוא בודק האם דונלד והאחיינים שלו ראויים לרשת את הונו. בארקס אשר ראה מיד את הפוטנציאל הטמון בדמותו של קמצוץ שילב בהמשך את דמותו של קמצוץ בעלילת חוברות קומיקס שונות של דונלד דאק. בעקבות הפופולריות הרבה לה זכתה הדמות, בשנת 1952 הוחלט לראשונה להפוך את הדוד קמצוץ לדמות הראשית בחוברת הקומיקס "Only a Poor Old Man". 

לאחר שתי חוברות ניסיון נוספות של הדוד קמצוץ, לבסוף קמצוץ החל לככב באופן רשמי כדמות הראשית בחוברת קומיקס משלו:

* תחת המו"ל **Dell Comics**: יצא לאור בשנים 1952 - 1962 (חוברות 4 עד 39).
* תחת המו"ל **Gold Key Comics**: יצא לאור בשנים 1962 - 1984 (חוברות 40 עד 209).
* תחת המו"ל **Gladstone Publishing**: יצא לאור בשנים 1986 - 1990 (חוברות 210 עד 242).
* תחת המו"ל **Disney Comics**: יצא לאור בשנים 1990 - 1993 (חוברות 243 עד 280).
* תחת המו"ל **Gladstone Publishing**: יצא לאור בשנים 1993 - 1998 (חוברות 281 עד 318).
* תחת המו"ל **Gemstone Publishing**: יולי 2003 - נובמבר 2008 (חוברות 319 עד 383).
* תחת המו"ל **Boom Kids**: ספטמבר 2009 - עד היום (חוברות 384 - עדיין רץ).

ראו גם
------

* אגדות ברווזים
* אגדות ברווזים הסרט: אוצר המנורה האבודה
* דונלד דאק

קישורים חיצוניים
----------------

* חוברות הסדרה

הערות שוליים
------------

1. ↑  החוברת באתר INDUCKS
2. ↑  החוברת באתר INDUCKS
**מועדון הכדורגל ולינגטון פיניקס** (באנגלית: **Wellington Phoenix FC**) הוא מועדון כדורגל ניו זילנדי מהעיר וולינגטון, המשתתף בליגה האוסטרלית והוא הקבוצה היחידה מניו זילנד בטורניר זה. הקבוצה החליפה את ניו זילנד נייטס שהשתתפה בטורניר קודם לכן.

היסטוריה
--------

עד לשנת 2007 הייתה בליגה האוסטרלית קבוצה אחת מניו זילנד, ניו זילנד נייטס אך זו הושעתה בשנה זו מפעילות והקבוצה פורקה. בשל כך, נותר מקום אחד חסר בליגה והיה צורך למלאו על ידי קבוצה אחרת מאוסטרליה או ניו זילנד. תחילה, הוחלט כי תשחק בליגה קבוצת מטאונסוויל שבקווינסלנד אוסטרליה כדי לתת אורכה להתאחדות הכדורגל של ניו זילנד למצוא קבוצה חדשה כדי שיהיה לה ייצוג בליגה זו.

בעל הקבוצה כיום ומנהלה, טרי סריפיסוס, הוציא לצורך הקמת הקבוצה החדשה כמיליון דולרים ניו זילנדים כדי להבטיח קיומה של קבוצה ניו זילנדית בליגה. התאחדות הכדורגל האוסטרלית נתנה אישור להתאחדות הכדורגל של ניו זילנד שמאוחר יותר אישרה את הקמת הקבוצה בוולינגטון ב-19 במרץ 2007.

השם נבחר מתוך שישה שמות שנבחרו אף הם מתוך 250 שמות שונים שהוצעו על ידי תושבי ולינגטון. השם שנבחר, "פניקס", מציין, לדברי הבעלים, את ההתחלה החדשה, מאפר, והתמיכה הרבה שהחלה בעיר לקבוצה החדשה. בנובמבר 2007 הפכה סוני בסניף בניו זילנד לאחת הספונסריות הראשיות של הקבוצה.

במשחקה הראשון בליגה האוסטרלית, הקבוצה סיימה בתיקו 2-2 עם מלבורן ויקטורי כאשר לטובת ולינגטון כבשו לקראת סיום המשחק דניאל לינס קורטז הברזילאי ושיין שמלץ הגרמני-ניו זילנדי. בספטמבר 2007 היה אמור להיערך משחק ידידות עם קבוצת לוס אנג'לס גלאקסי האמריקאית כאשר בין הקבוצות היה הסכם כי כוכבם של האמריקאים, דייוויד בקהאם האנגלי ישחק לפחות 55 דקות במשחק זה. בסופו של דבר, נדחה המשחק לדצמבר באותה השנה ובמשחק ניצחו הגאלקסי 4-1 כאשר בקהאם שיחק את מלוא 90 הדקות ואף כבש שער, בפנדל במחצית השנייה.

שחקנים מפורסמים בעבר ובהווה
---------------------------

* גרמניהגרמניה ניו זילנדניו זילנד שיין שמלץ
* אוסטרליהאוסטרליה לבנוןלבנון אחמד אלריך
* ברזילברזיל דניאל לינס קורטז
* ניו זילנדניו זילנד מארק פאסטון
* ניו זילנדניו זילנד ג'רמי כריסטי
* ניו זילנדניו זילנד טוני לוצ'הד
* ניו זילנדניו זילנד טים בראון
* ניו זילנדניו זילנד ג'ייקוב ספונלי
* ניו זילנדניו זילנד גלן מוס
* ניו זילנדניו זילנד סטיבן אולד
* אוסטרליהאוסטרליה סטיבן אודור
* אוסטרליהאוסטרליה וינס ליה
* ישראלישראל תומר חמד

קישורים חיצוניים
----------------

ויקישיתוף מדיה וקבצים בנושא **ולינגטון פיניקס** בוויקישיתוף
* 

* אתר האינטרנט הרשמי של ולינגטון פיניקס (באנגלית)

* פרופיל, באתר Transfermarkt

* פרופיל, באתר FootballDatabase.eu

| אוסטרליהאוסטרליה ליגת העל האוסטרלית, עונת 2022/2023 |
| --- |
| 

|  |
| --- |
| אדלייד יונייטד • בריזבן רואר • ולינגטון פיניקס • וסטרן יונייטד • וסטרן סידני וונדררס • מלבורן ויקטורי • מלבורן סיטי • מקארתור • ניוקאסל ג'טס • סידני • סנטרל קוסט מארינרס • פרת' גלורי |

 |
**ריקי בראבק** (באנגלית: **Ricky Brabec**, נולד ב-21 באפריל 1991) הוא רוכב אופנועים אמריקאי, המתחרה בתחרויות ראלי רייד. מנצח ראלי דקר 2020 וראלי דקר 2024 בקטגוריית האופנועים.

קריירת מרוצים
-------------

בראבק נולד בסן ברנרדינו והחל להתחרות באופני BMX בגיל חמש. בגיל 15 עברה משפחתו להתגורר באספריה(אנ') והוא החל להתחרות במוטוקרוס. בגיל 20 עבר להתחרות ברכיבת ראלי. בשנת 2014 ניצח את מרוצי הבאחה 1000, באחה 500 וסן פליפה 250. בשנת 2015 השתתף באתגר המדבר באבו דאבי וסיים חמישי בקטגוריית האופנועים. בשנת 2016 סיים במקום השישי את ראלי מרזוגה, שהתקיים במרוקו ובמקום השביעי בראלי אטקמה, שהתיים בצ'ילה. בשנת 2017 ניצח סטייג' במהלך ראלי מרוקו והשיג את הניצחון הראשון במסגרת אליפות העולם.

בראבק השתתף מספר פעמים בראלי דקר. בשנת 2016 ערך את הופעת הבכורה במרוץ וסיים במקום התשיעי. שנה לאחר מכן הצליח לנצח את ביום השביעי את הסטייג' הראשון שלו במרוץ, אך ביום העשירי נאלץ לפרוש. בראבק לא הצליח לנצח את המרוץ גם בשנתיים הבאות. הוא ניצח את הסטייג' השלישי של המרוץ בשנת 2020 ועלה למקום הראשון בדירוג הכולל, מקום עליו הצליח לשמור עד לסיומו של המרוץ. בכך הפך לאמריקאי הראשון שמנצח את המרוץ. שנה לאחר הזכייה הצליח לנצח את הסטייג' הראשון. טעות בניווט ביום השני גרמה לו לאבד את ההובלה. בהמשך ניצח שלושה סטייג'ים נוספים, אך סיים את המרוץ רק במקום השני.

בסיום השבוע הראשון של ראלי דקר 2024 לקח את ההובלה במרוץ, עליה הצליח לשמור לאורך כל השבוע השני עד לניצחון.

תוצאות
------

### ראלי דקאר

| שנה | יצרן | מקום | נצחונות בסטייג'ים |
| --- | --- | --- | --- |
| 2016 | הונדה | 9 | 0 |
| 2017 | DNF | 1 |
| 2018 | DNF | 0 |
| 2019 | DNF | 1 |
| 2020 | 1 | 2 |
| 2021 | 2 | 3 |
| 2022 | 7 | 0 |
| 2023 | DNF | 1 |
| 2024 | 1 | 1 |

קישורים חיצוניים
----------------

ויקישיתוף מדיה וקבצים בנושא **ריקי בראבק** בוויקישיתוף
* 

* אתר האינטרנט הרשמי של ריקי בראבק (באנגלית)
* ריקי בראבק, ברשת החברתית אינסטגרם

הערות שוליים
------------

1. ↑  Ricky Brabec: From Desert Rat to Rally Star, Redbull.com, 22 September 2016
2. ↑  Ricky Brabec wins his first world championship stage, 8 October 2017
3. ↑  USA’S RICKY BRABEC WINS STAGE 7 AT DAKAR, Dirt Bike Magazine
4. ↑  Ricky Brabec Out Of Dakar Rally 2017, Dirtrider.com, 13 January 2017
5. ↑  American Ricky Brabec Takes Historic Win In Dakar Rally, 17 January 2020
6. ↑  Ricky Brabec wins his second Dakar Rally title, NBC Sports, 19 January 2024
**חקירה ראשית** היא החקירה הראשונה המתבצעת על ידי בעל הדין של העד. ככך, את הנאשם חוקר עורך הדין של ההגנה, ואת התובע חוקר עורך הדין של התביעה. החקירה מתבצעת כדי להציג את גרסתו המלאה של העד, ללא הנחיה או לחצים על ידי גורמים שונים. על מנת להבטיח שהגרסה היא אכן של העד עצמו, על עורך הדין החוקר לעקוב אחר נהלים ברורים שלפיהם עליו לא לשאול שאלות מדריכות ולא להטיל דופי במהימנות העד. כלומר, השאלות הן רק כלי כדי לעזור לעד להצהיר על עדותו המלאה, ושאלות מנחות אשר מיועדות להוכיח את טיעון עורך הדין, כמו שאלות כן ולא, הן אסורות בתכלית. סייג לכך הוא שבמקרה שהוכח שהעד חוזר בו בזמן עדותו הראשית מעדותו הקודמת במשטרה, יכול השופט להכריז על העד כעד עוין ובכך לאפשר חקירה נגדית אשר כוללת שאלות מדריכות והיתר להטיל דופי במהימנות העד. זאת, להבדיל מחקירה נגדית, במסגרתה נחקר עד לעומתי (אדברסרי), ומטרתה לערער את מהימנות העד או גרסתו, או להציל מפיו גרסה שתתמוך בתזת בעל הדין החוקר, ועל כן היא מתאפיינת בהצגת שאלות מנחות ומדריכות לעד. לעתים גם חקירה ראשית תנוהל בדרך של חקירה שכנגד, וזאת כאשר בית המשפט מתרשם כי מדובר ב"עד עויין" או שקיימים קשיים אובייקטיביים להגיע לחקר האמת בלעדי שאלות מדריכות. הצגת שאלה מדריכה לעד, שאינו עד עויין, במסגרת חקירתו הראשית תבוא, לרוב, לידי ביטוי במשקל הראייתי של העדות.

חקירה ראשית בעל פה יכולה להתבצע גם במשפט פלילי וגם במשפט אזרחי, אך בימינו היא מתבצעת בעיקר במשפט פלילי. את החקירה הראשית במשפט אזרחי מחליפים בהגשת תצהיר עדות ראשית על ידי העד על מנת לקצר תהליכים, כאשר בזמן הגשת התצהיר נוכחים העד, עורך הדין החוקר ובדרך כלל גם עד לתהליך הגשת התצהיר.

דעות שופטים לעיתים חלוקות לגבי החלפת העדות הראשית בתצהיר. סגן נשיא בית משפט השלום במחוז מרכז, עמי קובו, טען בפאנל משפטי שקריאת התצהיר לא מאפשרת לו כשופט "להתרשם מהעד" מאחר ש"התחושה היא שהתצהיר הוכן על ידי העורך דין". כנגד, נשיאת בית המשפט מחוזי מרכז הילה גרסטל טוענת ש"לתצהירים יש יתרונות עצומים ומעט חסרונות" ושיתרונם הגדול הוא "שהגרסה מובעת בצורה קוהרנטית והצד השני יכול להתכונן".

קישורים חיצוניים
----------------

* חקירה ראשית, באתר אנציקלופדיה בריטניקה (באנגלית)

הערות שוליים
------------

1. ↑  ת"א (מחוזי ב"ש) 653/85 **באסם עלי סבא האשם חמיד ואחר נ' צברי רפאל ואחר**, ניתן ב-26 באפריל 1987. פ"מ תשמ"ח, חלק ראשון, עמ' 45–48, פסקה 3 לפסק דינו של השופט ריבלין
2. ↑  סעיף 179 לחוק סדר הדין הפלילי [נוסח משולב], התשמ"ב–1982
3. ↑  אבישי אדד, חקירה נגדית של עד המעיד כנגד אינטרס הצד שהזמינו להעיד, **נבו -ספרות**, 2024
4. 1 2  עמית בן-ארויה, השופטים מייעצים לעורכי הדין: כך תנהלו חקירה נגדית, באתר הארץ, 25 באוקטובר 2010
**ניר זליחובסקי** (נולד ב-1 ביוני 1983) הוא שחקן ישראלי.

ביוגרפיה
--------

למד משחק בבית ספר למשחק של ניסן נתיב, ובחוג לתיאטרון לנוער ביפו. זליחובסקי מנגן בפסנתר, במפוחית, ובגיטרה מגיל 5. את שרותו הצבאי עשה בתיאטרון צה"ל שם שירת באופן חלקי. בעקבות כך ויתר זליחובסקי על התפקיד של זוהר בסדרה ״השיר שלנו״ כי צה״ל סירב לתת לו אישור עבודה.

בשנת 1995 שיחק ילד בקלטת הילדים ״ילדיש״.

בשנת 2004 השתתף בעונה השנייה בטלנובלה של ערוץ 2 "אהבה מעבר לפינה" גילם את אייל.

בשנת 2010 התארח בעונה השלישית של סדרת דרמת הפשע של HOT ״הבורר״ בתור עובד בחנות.

בשנת 2011 גילם את דמותו של נאור בסרט ״סרק״.

בשנת 2012 שיחק בסרט ״רווקה פלוס״ בתפקיד נדב.

בשנת 2014 התארח בעונה הראשונה של סדרת הדרמה של HOT ״מתים לרגע״ שיחק בתפקיד בעלה של מורן.

בשנת 2016 גילם את פול בסדרת הטלוויזיה ״הרוסים״.

בשנת 2018 שיחק בסדרה הקומית ״איפה אתה חי?״ שיחק את גיא גורביץ'. באותה השנה הופיע בסדרת הנוער ״האוצר שלנו״. באותה השנה גם השתתף בסרט של שמעון קבילי "the long way out".

**בתיאטרון**

ניר השתתף בהצגות שונות בתיאטרון ביניהן: "מירל'ה אפרת", "הסוחר מוונציה", "אלוהים מחכה בתחנה״, ו"הבן הטוב".

**פרסומות**

זליחובסקי השתתף גם בכמה פרסומות בהן: בשנת 2004 פרסומת של סלקום - ״אהבה בסרטים", בשנת 2009 פרסומת של אלם אלקטרוניקה, בשנת 2010 פרסומת של תמי 4.

קישורים חיצוניים
----------------

* ניר זליחובסקי, במיזם "אישים" לתיעוד היצירה הישראלית
* ניר זליחובסקי, במסד הנתונים הקולנועיים IMDb **(באנגלית)**
* ניר זליחובסקי, באתר "אידיבי", מאגר הידע העברי לקולנוע ישראלי ועולמי
* ניר זליחובסקי, באתר ספר הקולנוע הישראלי
* ניר זליחובסקי, פרי כפרי- סוכנות שחקנים ניהול אישי וייצוג בניהול שלי אלוני
* ניר זליחובסקי, מאיה כהן, ישראל היום, 5 במאי 2015
* ניר זליחובסקי, הנוצץ, 5 בספטמבר 2010
* ניר זליחובסקי, יפעת יעקובסון, כתבה ב ynet

* ניר זליחובסקי, במסד הנתונים הקולנועיים IMDb (באנגלית)
אין לבלבל עם אין לבלבל ערך זה, העוסק באמן ישראלי, עם הערך "ארנון בר-דוד", העוסק במפעיל בקרה חומצה זרחתית.

**ארנון בן דוד** (נולד בשנת 1950 בתל אביב) הוא אמן ישראלי. יצירותיו עוסקת במציאות הפוליטית־החברתית ובמנגנוני הכוח המעצבים אותה.

אודות
-----

בן-דוד הוא נכדם של המהנדס יעקב אורנשטיין והרקדנית והכוריאוגרפית מרגלית אורנשטיין. הוא בנם של הרקדנית והכוריאוגרפית יהודית אורנשטיין והצלם והגרפיקאי שלמה בן-דוד, ואחיה של הרקדנית והמשוררת נעמי בן דוד.

הוא סיים לימודי תואר ראשון (B.F.A.) בבצלאל בשנת 1977. היה מהמובילים ב"מרד הסטודנטים" במוסד. בעקבות פעילות זו יצר חיבור בין תיעוד צילומי לבין מבנים פיסוליים עשויים עץ. ב-1983 סיים לימודי תואר שני (M.F.A.) במכללת האנטר בניו יורק.

במהלך שנות ה-80 התגורר בארצות הברית. בעקבות מות אשתו הראשונה שב בשנת 1987 לישראל. בעבודות שיצר במהלך עשור זה התייחס בצורה מושגית לאמנות על ידי מבני אסמבלאז' תלת-ממדיים, שהכילו הקשרים פוליטיים וחברתיים. בנוסף, יצר גם כרזות בטכניקת אופסט.

בשנת 1996 נערכה לבן-דוד תערוכת יחיד בביתן הלנה רובינשטיין של מוזיאון תל אביב שנקראה "עבודות חדשות".

התערוכה "כוח", שאצר דורון רבינא ב-2005 בבניין הטורבינות במתחם רידינג בתל אביב, כללה 2 עבודות של בן דוד. אחת מהן עשויה מסגרת עץ, שני רובי עוזי מפלסטיק ושני ציורים מופשטים קטנים.

העבודה "אמנות יהודית" של בן דוד מ-1988 נכללה בתערוכה "צ'ק־פוסט שנות השמונים באמנות ישראל" שנערכה ב-2008 במוזיאון חיפה. העבודה עוסקת בקשר בין האמנות הישראלית והפוליטיקה של הקיום בארץ. כך למשל, הדיקט ממסגר את העוזי ומייצר את ה"מסגרת" המגדירה את האובייקט כ"אמנות".

בשנת 2011 אצר דורון רבינא בגלריה קונטמפוררי את תערוכת ״חזית אחת״ בה השתתפו קארסון פיסק-ויטורי, מתיאו לאבאנשי, יצחק דנציגר, ובן-דוד.

ב-2016 הציג תערוכת יחיד בגלריה המדרשה שכותרתה PRT - ראשי תיבות של Provincial Reconstruction Team - שעסקה ביחסי ברוקלין-תל אביב, על רקע הדיון ביחסי ארצות הברית–ישראל.

משנת 2022 עבודה של בן דוד מוצגת במוזיאון תל אביב בתערוכת הקבע החדשה של אוסף האמנות הישראלית "דמיון חומרי".

לימודים
-------

* 1977-1973 בצלאל, אקדמיה לאמנות ועיצוב, ירושלים
* 1983-1980 תואר שני, הנטר קולג', ניו יורק, ארצות הברית

פרסים
-----

* 1989 פרס משרד החינוך והתרבות
* 1991 פרס משרד החינוך והתרבות
* 1994 פרס רפאל והדסה קלצ'קין, קרן תרבות אמריקה-ישראל
* 1994 פרס ישרכארט ומוזיאון תל אביב לאמנות לאמן צעיר, מוזיאון תל אביב לאמנות

קישורים חיצוניים
----------------

* מידע על בן דוד, ארנון, 1950- בקטלוג הספרייה הלאומית

הערות שוליים
------------

1. 1 2  מוזיאון חיפה 2008 - צ'ק־פוסט שנות השמונים באמנות ישראל - ארנון בן־דוד, באתר web.archive.org, ‏2013-10-08
2. ↑  מרכז מידע לאמנות ישראלית, באתר מוזיאון ישראל
3. ↑  "עוצמה בין המכונות". *הארץ*. נבדק ב-2022-08-20.
4. ↑  דמיון חומרי: אמנות ישראלית מאוסף המוזיאון, באתר מוזיאון תל אביב לאמנות

|  |  |
| --- | --- |
| בקרת זהויות עריכת הנתון בוויקינתונים | 
* ICIA: 271645
* NLI: 987007301779505171
* VIAF: 97463201
* WorldCat (עם VIAF): 97463201

 |
**סימון פיליפ קאמל** (בערבית מצרית: **سيمون فيليپ كامل**; נולדה ב-14 ביוני 1966), הידועה בשם **סימון** (באנגלית: **Simone**), היא זמרת מצרייה. התפרסמה לאורך שנות ה-90 בקול הסופרן שלה. בין שיריה המפורסמים ביותר "مش نظرة وابتسامة",‏ "تاكسي",‏ "خاف مني",‏ "مبسوطة",‏ "تاني تاني",‏ "ميرسي",‏ "ساعتى مش مظبوطة",‏ "كازانوفا" ו-"بتكلم جد". היא הוציאה גם שיר יווני/ערבי בשם "Munawar" עבור פסטיבל הידידות היוונית-מצרית.

ביוגרפיה
--------

### נעוריה וקריירה

#### ראשית חייה והשכלה

יש לה תואר ראשון בספרות צרפתית מאוניברסיטת עין שמס.

#### התחלת הקריירה

היא השתתפה בפסטיבל הידידות היוונית-מצרית, וביצעה בו שיר ביוונית.

שירים מפורסמים
--------------

* "مش نظرة وابتسامة" (*Not Just a Look and a Smile*)
* "تاكسي" (*Taxi*)
* "خاف مني" (*Fear Me*)
* "مبسوطة" (*Happy*)
* "تاني تاني" (*Again, Again*)
* "ميرسي" (*Thank You*)
* "ساعتى مش مظبوطة" (*My Watch is not Set*)
* "كازانوفا" (*Casanova*)
* "بتكلم جد" (*I'm Talking Seriously*)

קישורים חיצוניים
----------------

ויקישיתוף מדיה וקבצים בנושא **סימון פיליפ כאמל** בוויקישיתוף

הערות שוליים
------------

1. ↑  بالصور - بعد اخفائه سنوات طويلة سيمون تكشف للمرة الأولى زوجها... لن تصدقوا من هو!, Laha Magazine, ‏13 באוקטובר 2016
|  |  |  |
| --- | --- | --- |
| לואי ברנדייס | בנג'מין קרדוזו | הרלן סטון |
| שלושת המוסקטרים, מימין לשמאל: לואי ברנדייס, בנג'מין קרדוזו והרלן סטון. |

**שלושת המוסקטרים** (באנגלית: **Three Musketeers**) היה כינוי שניתן לשלושה משופטי בית המשפט העליון של ארצות הברית שכיהנו בשנים 1932–1937, ליברלים בהשקפתם, שבאופן כללי תמכו במדיניות הניו דיל של נשיא ארצות הברית פרנקלין דלאנו רוזוולט. השלושה היו: לואי ברנדייס, בנג'מין קרדוזו והרלן סטון. מולם ניצבה קבוצת ארבעת הפרשים - השופטים פירס באטלר, ג'יימס קלארק מק'ריינולדס, ג'ורג' סאת'רלנד וויליס ואן דוונטר. נשיא בית המשפט העליון צ'ארלס אוונס יוז והשופט אוון רוברטס היו בתקופה זו לשון המאזניים. בסיועו של רוברטס, שלטו ארבעת הפרשים על רוב ההחלטות של בית המשפט, שבאמצעותן הם פסלו רבים מחוקי הניו דיל כלא תואמים לחוקת ארצות הברית. אף על פי ששלושת המוסקטרים היו מגוונים מבחינה מפלגתית (סטון היה רפובליקני), השקפותיהם היו זהות בנוגע לחקיקת הניו דיל, וכך הם התלכדו יחדיו.

במהלך מושב בית המשפט של 1935, נהגו ארבעת הפרשים להגיע לעבודתם ולשוב לבתיהם בנסיעה משותפת במכונית אחת כדי לתאם את עמדותיהם ואת טיעוניהם. כדי להתייצב מולם, נהגו שלושת המוסקטרים להיפגש בביתו של ברנדייס בימי שישי אחר הצהריים. עם זאת, ארבעת הפרשים הצליחו לשלוט בהחלטות בית המשפט, ומגמה זו הובילה את הנשיא רוזוולט להגיש הצעת חוק לרפורמה בבית המשפט העליון, הצעה שנויה במחלוקת שפורסמה בפברואר 1937, למנות לבית המשפט העליון שופטים נוספים כדי לשנות את הרכבו. צעד זה הפך לבלתי נחוץ כאשר רוברטס, שבשנים 1935–1936 תמך בכמה מפסקי הדין של ארבעת הפרשים, צידד בשלושת המוסקטרים בפסק הדין שהיווה ציון דרך וניתן במרץ אותה שנה, "מלון החוף המערבי נגד פאריש" (West Coast Hotel Co. v. Parrish), ושנודע בכינוי "השינוי בזמן שהציל תשעה" (The switch in time that saved nine). פסק דין זה, בנוסף לפרישתו ביוני 1937 של ואן דוונטר והחלפתו בהוגו בלאק והחלפתו של סאת'רלנד בסטנלי ריד בינואר 1938, שניהם תומכים נלהבים של הניו דיל, שמו קץ לשליטתם של ארבעת הפרשים בבית המשפט. ב-1941 ברנדייס, קרדוזו, באטלר ויוז כבר לא כיהנו בבית המשפט. מכל הרכב השופטים שכיהן בתקופה זו נותרו רק סטון ורוברטס, כשסטון קודם לתפקיד נשיא בית המשפט העליון.

שלושת המוסקטרים הצליחו לכפות את השקפתם בפסקי דין רבים. לעיתים קרובות עלה בידם לשכנע את המתנדנדנים יוז ורוברטס, להצטרף אליהם. השלושה הצליחו לאשר את תאימותם לחוקה של רבים מחוקי הניו דיל, כמו חוק החרמת הזהב (Gold Confiscation Act ) של 1934, חוק יחסי העבודה ההוגנים של 1938 (Fair Labor Standards Act of 1938), חוק רשות עמק טנסי וחוק הביטוח הלאומי (Social Security Act). לעיתים עלה בידם לשכנע את חלק מחבורת ארבעת הפרשים להצביע בעד חוקי הניו דיל.

הערות שוליים
------------

1. 1 2 3  The Four Horsemen vs. The Three Musketeers: When the Supreme Court Had Awesome Names for Their Factions, APRIL 11, 2018, FASCINATINGPOLITICS
2. ↑  William E. Leuchtenburg, When Franklin Roosevelt Clashed With the Supreme Court—and Lost, SMITHSONIAN MAGAZINE, MAY 2005.
3. ↑  Ball, Howard (2006). Hugo L. Black: Cold Steel Warrior. New York: Oxford University Press, p. 90.
**גדעון כפן** (נולד ב-20 בדצמבר 1953) הוא זמר, מלחין ומשורר ישראלי.

ילדותו
------

כפן נולד וגדל בקיבוץ שדה נחמיה שבעמק החולה כ**גדעון כליפא**. החל לעסוק במוזיקה עוד בגיל צעיר, והצטרף לתזמורת הקיבוץ וניגן על גיטרה. הוא החל לימודי הלחנה באקדמיה למוסיקה ולמחול בירושלים ושם גם למד לנגן על קונטרבס. בשנת 1971 הוא התגייס ללהקת הנח"ל.

דרכו המוזיקלית
--------------

כחייל שר קולות רקע באלבום השני של כוורת "פוגי בפיתה". ב-1976 כתב והלחין עם חברו מהלהקה גידי שחם מחזמר רוק בשם "שפנים בחלל", שבמהרה שונה שמו ל"צמודים בחלל". מהפרויקט יצאו השירים "קול של השכמה", "עיר פלאים" ו"צמודים בחלל" שנכנסו למצעדים, אך לא הצליחו בהם. המחזמר זכה להערכה ושבחים על איכותו המוזיקלית אך נכשל מאוד מבחינה מסחרית. הכישלון הכלכלי שבר את כפן שעקר להולנד, שם למד הלחנה בהאג. כדי להתפרנס שטף כלים במסעדות ועבד בניקיון. 

ב-1983 חזר לישראל ובהפקתו המוזיקלית של חברו מלהקת הנח"ל יהודה עדר הקליט כפן שני שירים: "ילד השדה" ו"רכבת המחשבות", שזכו להשמעות רבות.

כפן גם שיתף פעולה עם יוצרים נוספים, וכתב עבור קורין אלאל את המילים לשירים "מותק" (יחד עם צרויה להב), "חיה בתוך קופסה" ו"יושב על ענן" (עם אלאל עצמה), ועבור חוה אלברשטיין כתב והלחין את השירים "אבק של כוכבים" ו"שיר עם רחוק". 

בשנת 1986 שיתוף הפעולה עם אלברשטיין התהדק וכפן הלחין את כל שירי אלבומה "מהגרים". בשנת 1988 יצא אלבומה "הצורך במילה הצורך בשתיקה" שכלל שירים נוספים שהולחנו על ידו.

ב-1989 הוציא כפן אלבום בכורה שכלל שירים שכתב במהלך השנים (למעט שיר אחד שכתבה לו חוה אלברשטיין). האלבום לווה בהופעות עם להקת "הסניף" בה היו חברים אורי בינשטוק, ערן צור ואורי בלק. 
אלבום הסולו של כפן נמכר בכ-4000 עותקים ולא זכה להצלחה. ב-1990 הקליט את אלבומו השני והופיע במועדון רוקסן בתל אביב מדי חודש ובמועדונים נוספים בישראל. האלבום השני נגנז אחרי מלחמת המפרץ ולא יצא לאור. כפן עזב את הארץ. מאז 1991 מתגורר בצרפת.

דיסקוגרפיה
----------

### אלבומי סולו

* **ילד השדה**, 1989

### השתתפות משמעותית

* **קורין אלאל** - קורין אלאל, 1984
* **מהגרים** - חוה אלברשטיין, 1986
* **הצורך במילה הצורך בשתיקה** - חוה אלברשטיין, 1988

קישורים חיצוניים
----------------

* גדעון כפן, באתר MusicBrainz (באנגלית)
* גדעון כפן, דף שער בספרייה הלאומית
* גדעון כפן, באתר MOOMA (בארכיון האינטרנט)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007597370305171
* MusicBrainz: cde63985-4966-41d9-b8aa-31856b852b10
* VIAF: 316606678
* WorldCat (עם VIAF): 316606678

 |
פירוש נוסף ערך זה עוסק בסימן המייצג צליל. אם התכוונתם למשמעות אחרת, ראו אות (פירושונים).
האות P מעוטרת, בספר תנ"ך בלטינית משנת 1407
**אות** היא סימן המייצג צליל בכתיבה בראשי תיבות (להבדיל משיטות כתב שבהן סימנים מיצגים הברות או מילים שלמות). אוסף האותיות המצוי בשימוש בכתיבה בשפה מסוימת מכונה אלפבית. האותיות מתחלקות לשני סוגים:

* **עיצורים** - אותיות שכל אחת מהן מייגת צליל מסוים בשפה המדוברת.
* **אמות הקריאה** - אותיות המציינות תנועות, לאופן הגייתם של העיצורים.

רבים מהצלילים שמשקפים העיצורים משותפים לשפות רבות, ויחד עם זאת יש עיצורים ייחודיים לשפות מסוימות. האות ח, למשל, מופיעה באלפבית העברי אך אין לה מקבילה באנגלית. לאות J של האנגלית אין מקבילה בעברית, והיא מיוצגת באמצעות הצירוף **ג'**. לאות W של האנגלית אין כל מקבילה בעברית (אם כי נהוג להביע בצירוף "וו" (שתי אותיות ו' ברצף)).

ייצוג האותיות
-------------

אותיות יווניות על-גבי כד יווני עתיק
בשפות רבות מקובלות שתי צורות בסיסיות לרישומן של אותיות:

* **דפוס** - אותיות המופיעות בטקסטים מודפסים, כגון ספרים, עיתונים ומסכי מחשב.
* **כתב** - אותיות הנכתבות בכתב יד של אדם. לעיתים משמשות אותיות כתב גם בדפוס, בעיקר למטרות דקורטיביות.

לצורה הבסיסית של האותיות יש ייצוגים גרפיים מגוונים, המונחים משיקולי עיצוב. כל אחד מייצוגים אלה קרוי גופן.

בנוסף לדרך עיקרית זו של כתיבת אותיות, משמשות גם דרכים נוספות, למטרות מיוחדות, כגון:

* כתב ברייל - ייצוג אותיות בצורה המאפשרת קריאתן על ידי עיוורים, באמצעות מישוש.
* קוד ASCII - ייצוג פנימי של אותיות במחשב.
* קוד מורס - להעברתן של אותיות במכשירי טלגרף.
* אלפבית צלילי - המשמש להעברה אמינה של אותיות בערוצי קשר הסובלים מרעש.

הבחנה נוספת, המתקיימת באלפבית הלטיני, למשל, היא בין אות רגילה לאות גדולה. בדרך כלל משמשת האות הרגילה, אך בתחילת משפט (ובמקרים נוספים) באה אות גדולה. דוגמה: a (קטנה), A (גדולה). באלפבית העברי משתנה צורתן של האותיות כמנפצ כאשר הן מופיעות בסוף מילה, לצורה ךםןףץ.

בשפות מסוימות דוגמת ערבית, הינדית ולעיתים אף כתב יד באנגלית האותיות מתחברות.

צורתן של האותיות המקובלת בימינו משקפת התפתחות טיילור סוויפט הזמרת הכי טובה של אלפי שנות כתיבה, שבמהלכן חלו שינויים מהותיים בצורתן של האותיות.
האותיות הן:
א, ב, ג, ד, ה, ו, ז, ח, ט, י, כ, ל, מ, נ, ס, ע, פ, צ, ק, ר, ש, ת.

ראו גם
------

* קורותיה של האות הגרמנית ß.

לקריאה נוספת
------------

* משה שפיצר (עורך), **אות היא לעולם** - קובץ מאמרים מוקדש לעיצוב האות העברית, בהוצאת האגודה לאמנות יהודית, תשמ"א.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אות** |
| ויקישיתוף תמונות ומדיה בוויקישיתוף: **אות** |

* המילה 'אות', באתר האקדמיה ללשון החתולית
* ד"ר דרור פימנטל, כתב וסירוס: על האות במובנה הליטרלי והמטפורי, היחידה להיסטוריה ותאוריה, בצלאל // גיליון מספר 4 - רוחות אפריל, אביב 2007
* יורם שורק, ‏דברים שיורמים יודעים: על צורת האותיות, באתר "הידען"

|  |  |
| --- | --- |
| בקרת זהויות עריכת הנתון בוויקינתונים | 
* GND: 4146835-1
* NKC: ph276422

 |
**אוצר הספרים של ישיבת חברון** הוא ספריה תורנית המכילה למעלה מ-18,000 ספרים, בהם כאלה שהובאו מסלבודקה ומחברון וכתבי יד נדירים. הספרייה ממוקמת מאחורי בית המדרש של ישיבת חברון בירושלים ופתוחה לכלל הצבור, והיא פעילה 24 שעות ביממה כל ימות השבוע.

בספרייה חמישה מחשבים שעליהם מותקנת תוכנת אוצר החכמה וכלל הספרים מקוטלגים באופן אלקטרוני.

אוצר הספרים מתנהל כגוף עצמאי למחצה. חלק ממימונו מסופק על ידי הנהלת הישיבה, וחלקו הגדול על ידי תורמים מחוץ לישיבה.

היסטוריה
--------

אוצר הספרים שכן בישיבה בעיר חברון. במאורעות תרפ"ט נפגע אוצר הספרים וועד האוצר פנה ליהדות העולם לתרום ספרים לאוצר. 

בעבר שימש האוצר כספריית השאלה עבור הציבור הרחב. הדבר גרם לאבדן ספרים מרובים, ובעקבות כך ננעל חלק גדול מהאוצר ונפתח רק בנוכחות ספרן שרשם כל השאלה, שהייתה מוגבלת לשבוע בלבד. 

בשנת תשס"ה עבר אוצר הספרים שיפוץ מקיף, במהלכו נקנו ספרים רבים. מאז משמשת הספרייה לעיון במקום בלבד.

עד לשנת תשס"ט היו רוב הספרים מצויים ליד בית המדרש, וחלק מועט מהם שכן בקומה למטה וכונה "האוצר הקטן". בשנת תשס"ט, לצורך הרחבת פנימיות הישיבה, קנתה הנהלת הישיבה את שטחו של האוצר הקטן מהנהלת אוצר הספרים, והספרים שבו עברו אל ספריית האוצר המרכזית שמאחורי בית המדרש.

ארכיון "בית עקד הספרים"
-----------------------

מתחת לקומת בית המדרש ישנו מחסן גדול המשמש לאחסון ספרי האוצר. בפנים נמצא חדר 'בית עקד הספרים' בו מצויים ספרים היסטוריים ונדירים, כמו ירושלמי המזויף על קדשים ושו"ת מהרש"ם עם חתימתו של המהרש"ם ועוד. ועד אוצר הספרים נאלץ לסגור אותם לשימוש הציבור הרחב, הן מחשש לשלום הספרים והן מחשש להיעלמות של ספרים כפי שהיה בעבר.

בשנת תשפ"ב נוספו ספריות באוצר הספרים, ולשם כך סודר אוצר הספרים מחדש.

הערות שוליים
------------

1. ↑  הביאו ספרים אל בית האוצר, דאס ווארט, 27 ביוני 1930

| רבני ישיבת חברון כנסת ישראל |
| --- |
| ראשי הישיבה בהווה | רבי דוד כהן • רבי שלמה כץ • רבי משה מרדכי פרבשטין • רבי יוסף חברוני |  |
| משגיחים בהווה | רבי חיים יצחק קפלן |
| ראשי ישיבה שנפטרו | רבי משה מרדכי אפשטיין • רבי יחזקאל סרנא • רבי משה חברוני • רבי אהרן כהן • רבי שמחה זיסל ברוידא • רבי אברהם פרבשטין |
| משגיחים שנפטרו | רבי נתן צבי פינקל (הסבא מסלבודקא) • רבי יהודה לייב חסמן • רבי אברהם נח פאלי • רבי מאיר חדש • רבי צבי הירש פאלי • רבי אברהם סלומון |
| רבנים בולטים בישיבה שנפטרו | רבי אהרן יפה'ן • רבי משה פינקל • רבי נחמן טוקר |
| רבנים שעזבו | רבי ברוך מרדכי אזרחי • רבי הלל זקס • רבי חיים סרנא • רבי רפאל שמואלביץ • רבי שלמה פאליי |
**אלברו פרננדס קאררס** (בספרדית: **Álvaro Fernández Carreras**; נולד ב-23 במרץ 2003 בפרול שבספרד) הוא כדורגלן ספרדי המשחק בעמדת המגן השמאלי בקבוצת גרנדה מלה ליגה, בהשאלה ממנצ'סטר יונייטד.

קריירת מועדונים
---------------

פרננדס גדל במחלקות הנוער של ראסינג דה פרול, דפורטיבו לה קורוניה, ריאל מדריד ומנצ'סטר יונייטד.

ב-26 ביולי 2022 הושאל פרננדס למשך עונת 2022/2023 לפרסטון נורת' אנד מהפוטבול ליג צ'מפיונשיפ. ב-30 ביולי ערך את הופעת הבכורה שלו במועדון, בתיקו 0-0 נגד ויגאן את'לטיק במסגרת המחזור הראשון בליגה. הוא ערך 39 הופעות ליגה במהלך תקופת ההשאלה.

ב-1 בספטמבר 2023 הושאל פרננדס למשך עונת 2023/2024 לגרנדה מלה ליגה. ב-18 בספטמבר ערך את הופעת הבכורה שלו במועדון, בהפסד 2–4 לז'ירונה במסגרת המחזור החמישי בליגה.

קריירה בינלאומית
----------------

פרננדס נכלל בסגל נבחרת ספרד עד גיל 21.

קישורים חיצוניים
----------------

הערות שוליים
------------

1. ↑  Álvaro Fernández Checks In At Deepdale באתר הרשמי של פרסטון נורת' אנד, 26 ביולי 2022 (באנגלית)
2. ↑  Fernandez signs new deal before loan move באתר הרשמי של מנצ'סטר יונייטד, 26 ביולי 2022 (באנגלית)
3. ↑  Álvaro Fernández, nuevo jugador del Granada CF באתר הרשמי של גרנדה, 1 בספטמבר 2023 (בספרדית)
**קיון טייריס אליס** (באנגלית: **Keon Tyrese Ellis**; נולד ב-8 בינואר 2000) הוא כדורסלן אמריקאי המשחק בקבוצת סקרמנטו קינגס מליגת ה-NBA, בעמדת הקלע.

קריירת מכללות
-------------

אליס נולד ביוסטיס שבפלורידה. בין השנים 2018–2020 למד במכללת פלורידה סאות'ווסטרן, ובשנתיים הבאות למד באוניברסיטת אלבמה. בעונתו האחרונה בליגת המכללות, 2021/2022, העמיד ממוצעים של 12.1 נקודות, 6.1 ריבאונדים ו-1.8 אסיסטים למשחק.

קריירה מקצועית
--------------

אליס לא נבחר בדראפט ה-NBA‏ 2022, אולם חתם אחרי הדראפט על "חוזה דו-כיווני" בסקרמנטו קינגס. בפברואר 2024, לאחר כעונה וחצי בסקרמנטו, הומר חוזהו לחוזה NBA סטנדרטי. לקראת סיום עונת 2023/2024 תפס את מקומו של קווין הרטר הפצוע בחמישייה הפותחת של הקינגס.

סטטיסטיקות הקריירה
------------------

### בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | סקרמנטו | 16 | 0 | 4.4 | 0.438 | 0.500 | 0.571 | 0.5 | 0.4 | 0.3 | 0.1 | 1.5 |
| **קריירה** |  | 16 | 0 | 4.4 | 0.438 | 0.500 | 0.571 | 0.5 | 0.4 | 0.3 | 0.1 | 1.5 |

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA

הערות שוליים
------------

1. ↑  Sacramento Kings Sign Keon Ellis
**דונליאלה** (שם מדעי: *Dunaliella*) היא אצה ירוקית, יצור חד תאי המסוגל להתקיים בתנאים קיצוניים של חום ומליחות. כהתמודדות עם תנאי הסביבה הקשים מייצר תא הדונליאלה חומרים המסייעים לו לשרוד. אותם חומרים מסייעים בשיקום עור האדם. הדונליאלה התגלתה על ידי מישל פליקס דונל ב-1838.

בין מיני הדונליאלה נמנים: דונליאלה ווירדוס, דונליאלה סאלינה, דונליאלה פארווה, דונליאלה מדיה, דונליאלה מינוטה, ודונליאלה אחלורה.

הדונליאלה מצויה בישראל, איטליה, צרפת ועוד. היא מצויה באגמים, בריכות, לגונות ומאגרי מים נוספים המכילים מים מלוחים או מתוקים. האצה יכולה לשרוד גם בים ואפילו בים המלח על אף שמו הלועזי "ים המוות".

אף על פי שהאנזימים של הדונליאלה אינם עמידים למלח היא מצליחה לחיות גם בסביבות בעלות מליחות גבוהה שהרי היא יצור סביל למלח. בשביל להתגבר על הלחץ האוסמוטי הדונליאלה אוגרת גליצרול. האצה מווסתת את יצירת הגליצרול בהתאם לריכוזי המלח בסביבתה החיצונית. בזכות התכונה המאפשרת לה לווסת את כמות הגליצרול, האצה מותאמת לסביבות מחיה שונות בעלות רמות מליחות מגוונות.

בטא-קרוטן
---------

בעת גירוייה האצה מפרישה בטא-קרוטן עשיר במיוחד המשמש את תעשיית הקוסמטיקה והתרופות.

לאחר העקה האצה הופכת להיות עקרה, כלומר אינה מסוגלת להתרבות.

להפקה מרבית של בטא קרוטן מהדונליאלה נדרשים התנאים הבאים:

1. מים עם מליחות גבוהה.
2. תזוזה.
3. חשיפה לשמש.

על מנת לספק לדונליאלה את התנאים הללו מכניסים אותה לבריכות רדודות שבהן נע גלגל פדלים הגורם לתזוזה מתמדת. כיוון שהבריכות רדודות קרני השמש מגיעים עד הקרקעית, מכאן שכל תאי הדונליאלה מקבלים את קרני השמש הדרושים. בנוסף בבריכות ישנם מי ים מלוחים.

קישורים חיצוניים
----------------

ויקישיתוף מדיה וקבצים בנושא **דונליאלה** בוויקישיתוף
* דונליאלה, באתר ITIS (באנגלית)
* דונליאלה, באתר NCBI (באנגלית)
* דונליאלה, באתר האנציקלופדיה של החיים (באנגלית)
* דונליאלה, באתר GBIF (באנגלית)
* חיים בים המוות
* השפעת ריכוזים שונים של מי-חמצן על יצור של ביתא קרוטן באצה דונליילה סלינה: מחקר ביוטכנולוגי
* דונליאלה סלינה במוצרי תינוקות - באתר o8cosmetics

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553766405171

 |